stanford-oval/wikipedia huggingface dataset:
Ahvenanmaan miehitys
Taustaa > Venäläiset linnoittavat Ahvenanmaan

Krimin sodan jälkeen 1856 solmitussa Pariisin rauhassa Ahvenanmaa demilitarisoitiin, mikä käytännössä tarkoitti sitä, ettei Venäjä saanut rakentaa saarille linnoituksia. Ensimmäisen maailmansodan sytyttyä vuonna 1914 Venäjä kuitenkin ryhtyi linnoittamaan Ahvenanmaata liittolaistensa suostumuksella. Eri puolille saaria rakennettiin yhteensä kymmenen rannikkotykkipatteria sekä muun muassa kasarmeja, laitureita ja kaksi lentokenttää. Lisäksi lähinnä Maarianhaminan ympäristöön valmistui kenttävarustuksia torjumaan mahdollista maihinnousua. Tarkoituksena oli pitää saariryhmä Venäjän hallussa, ja näin rajoittaa Saksan laivaston toimintaa Itämeren pohjoisosassa.
Ruotsalaisten mielestä Ahvenanmaan uudet linnoitteet olivat kuitenkin huomattavasti järeämmät kuin mitä hyökkäyksen torjumiseksi olisi tarvittu. Heidän mukaansa ne soveltuivat myös Ruotsia vastaan suunnattuun hyökkäykseen. Ruotsi katsoikin, että tarkoituksena oli uhata puolueettomana pysytellyttä maata ja saada se liittymään Saksaa vastaan sotineisiin ympärysvaltoihin.
Taustaa > Suomen sisällissodan alkupäivät

Tsaarivallan kukistuttua Suomessa vuonna 1917 Ruotsin hallitus katsoi tilanteen olevan kypsä ongelman ratkaisemiseksi liittää Ahvenanmaa Ruotsiin, ja myös saarten asukkaiden joukossa esiintyi siihen halukkuutta. Suomen itsenäistyttyä joulukuussa 1917 perustettiin Ahvenanmaalla pian kansanliike saarten saamiseksi Ruotsin yhteyteen. Tukholmaan matkusti lähetystö, joka vaati Ruotsin hallitusta ryhtymään toimenpiteisiin asian suhteen. Sisällissodan syttymisen jälkeen Ruotsin hallitus lähetti 1. helmikuuta kaksi matkustaja-alusta tykkivene HMS Svensksundin saattamana evakuoimaan Suomessa asuvia kansalaisiaan Porissa sijaitsevasta Mäntyluodon satamasta, jonne vajaan kahden viikon kuluttua tehtiin vielä toinenkin pelastusretki. Suomesta evakuoitiin yli tuhat Ruotsin kansalaista. 8. helmikuuta ahvenanmaalaisten lähetystö vieraili Ruotsin ulkoministerin Johannes Hellnerin ja kuningas Kustaa V:n luona pyytäen virallisesti apua venäläisen sotaväen väitettyä mielivaltaa ja kurittomuutta vastaan. Myös Ruotsin lehdistö kirjoitti asiasta ja vaati hallitukselta toimenpiteitä humanitäärisiin seikkoihin vedoten. Lähetystön mukaan Ahvenanmaalla oli järjestetty kansanäänestys, jonka tuloksena 95 prosenttia asukkaista halusi liittyä Ruotsiin.
Sodan jälkeen

Ensimmäisen maailmansodan päättymisen jälkeen Ruotsi pyrki saamaan Ahvenanmaan kysymyksen ratkaistuksi Versailles’n rauhassa, mutta rauhansopimukseen ei tullut Ahvenanmaata koskevia määräyksiä. Saarilla järjestettiin vuonna 1919 myös uusi kansanäänestys, jossa äänestäneistä 10 000 asukkaasta 9 900 halusi liittyä Ruotsiin. Vuotta myöhemmin Iso-Britannia vei asian vastaperustetun Kansainliiton käsiteltäväksi, joka antoi lausuntonsa 3. elokuuta 1920. Ruotsi olisi halunnut saaret itselleen, mutta Kansainliiton mukaan ne jäivät Suomelle, jonka puolestaan piti antaa takeet Ahvenanmaan väestön oikeuksien kunnioittamisesta. Lisäksi saarten vuodelta 1856 peräisin olevan demilitarisoinnin katsottiin edelleen olevan voimassa. Lopullisen päätöksensä asiasta Kansainliitto teki 24. kesäkuuta 1921.
Venäläisiä sotilaita vallankumouskokouksessa Jomalan kylässä 1917.
Ruotsalaisia tykkimiehiä venäläisten tykkien ääressä Haraldsbyn kylässä.
Ruotsalaiset joukot riisuvat venäläisiä aseista Degerbyn kylässä.
Saksalaisia Eckerön satamassa.
Saksalaisten maihinnousu Eckerön postitalon rannassa.
Aleksei Remizov

| Aleksei Remizov |
| --- | --- |
 Aleksei Remizov
Henkilötiedot
Syntynyt: 1877 Moskova, Venäjä
Kuollut: 1957 (79–80 vuotta) Pariisi, Ranska
Kansalaisuus:  Venäjä
Ammatti:  kirjailija
Kirjailija
Äidinkieli: venäjä
Tuotannon kieli: venäjä
Aiheesta muualla
Löydä lisää kirjailijoitaKirjallisuuden teemasivulta
Aleksei Mihailovitš Remizov (ven. Алексе́й Миха́йлович Ре́мизов); (24. kesäkuuta (J: 6. heinäkuuta) 1877 Moskova, Venäjä – 26. marraskuuta 1957 Pariisi, Ranska) oli venäläinen kirjailija.
Suku ja koulutus

Remizov syntyi Moskovassa Tagankan työläiskaupunginosassa keskiluokkaiseen kauppiasperheeseen, joka oli verraten köyhä. Hänen vanhempansa olivat Mihail Aleksejevitš Remizov on Moskovan 2. killan lyhyttavaran tukkukauppias ja Maria Aleksandrovna Naidenova kuuluisasta kauppiassuvusta. Isänpuoleinen suku oli Tulan kuvernementista, Venjovin kaupungista ja äidinpuoleinen suku oli Vladimir Batjevan kylästä Suzdalin alueelta. Kirjailijan setä oli kuuluisa teollisuusmies ja julkisuuden hahmo, yrittäjä, pankkiiri, paikallishistorioitsija, muistelmien kirjoittaja, filantrooppi, "Moskova. Katedraaleja, luostareita ja kirkkoja" (1882) kuva-albumin kustantaja Nikolai Aleksandrovitš Naidenov (1834-1905). Vanhin veli Nikolai Mihailovitš Remizov oli asianajaja.
Aleksei Remizov oli lapsuudestaan lähtien suuri keksijä ja unelmoija. Seitsemänvuotiaana hän kirjoitti lastenhoitajansa puhumista sanoista tarinan kylän tulipalosta, joka oli hänen ensimmäinen realistinen tarinansa. Myöhemmin tekstin pohjana käytetyt "toisen ihmisen sanat" muuttuivat Remizoville ominaiseksi kirjoittamistyyliksi, jossa hän käytti tekstimateriaalia luovasti.
Vuonna 1895 Aleksei Remizov valmistui Moskovan Aleksanterin kauppakoulusta ja tuli opiskelemaan keisarillisen Moskovan yliopiston fysiikan ja matematiikan tiedekuntaan. Hänet pidätettiin erehdyksessä poliisin vastustamisesta mielenosoituksen aikana ja hänet karkotettiin kuudeksi vuodeksi Pohjois-Venäjälle Penzaan, Vologdaan ja Ust-Sysolskiin. Remizov opiskeli Moskovan yliopistossa ja tuli sen jälkeen Pietariin symbolistien piiriin.
Suku ja koulutus > Yksityiselämä

Remizov oli naimisissa vuodesta 1903 lähtien paleografi Serafima Pavlovna Remizova-Dovgellon (1876-1943) kanssa, joka tutustutti hänet Rurikin ajan kulttuuriperintöön. Hän ilmaisi kiinnostuksensa palata synnyinmaahansa toisen maailmansodan jälkeen ja sai elämänsä lopulla Neuvostoliiton kansalaisuuden ja passin. Hänet on haudattu Sainte-Genevieve-des-Bois'n venäläiselle hautausmaalle.
Kirjallinen ura

Remizovin kertomuksia alettiin julkaista lehdissä vuonna 1897. Hän hyödynsi niissä kansantarinoita, unia ja legendoja. Mielenosoituksiin osallistunut Remizov oli vuosikausia vankeudessa ja karkotettuna Pohjois-Venäjälle. Karkotusaikanaan hän kiinnostui kansanperinteestä, mikä tarjosi muinaisvenäläisen kirjallisuuden ohella ainekset omaperäisen kirjallisen tyylin kehittämiseen. Hän pääsi palaamaan Pietariin vuonna 1905 ja lähti Venäjältä vuonna 1921. Vuonna 1923 Remizov muutti talouskriisin vuoksi Berliinistä Pariisiin, missä hän vietti loppuelämänsä. Pariisissa hänestä tuli yksi emigranttikirjallisuuden tärkeimpiä kirjailijoita.
Maanpaossa Remizov jatkoi paljon kirjoittamista. Kuuluisimmat teokset olivat taiteelliset muistelmat elämästä Pietarissa ja vallankumouksen vuosista: 'Pyörremyrsky nimeltä Venäjä' (ven. Взвихрённая Русь) ja 'Leikatut silmät' (ven. Подстриженными глазами), mutta niiden painaminen vaikeutui joka vuosi. Remizov osallistui Versta (ven. Вёрсты) -lehden (Pariisi, 1926-1928) tekemiseen, jossa julkaistiin hänen teoksiaan. Vuoden 1931 jälkeen hänen teostensa julkaiseminen vaikeutui. Ystävät ja ihailijat perustivat vuonna 1953 pienen kustantamon nimeltä "Opleshnik", jotta kirjailija sai mahdollisuuden julkaista uusia kirjojaan.
Hänen tuotantoaan on sanottu edelläkävijäksi Andrei Belyin symbolismille, Osip Mandelstamin, Isaak Babelin ja Juri Olešan ekspressionismille ja Boris Pilnjakin ornamentaaliselle proosalle. Kirjallisen tyylinsä omaperäisyyden vuoksi hänen teoksiaan on vaikea kääntää, joten hänen tuotantoaan tunnetaan huonosti venäläisen kulttuurin ulkopuolella.
Remizov oli myös kalligrafi ja kuvataiteilija, ja hänen omien teostensa kuvitukset ovat tyyliltään avantgardistisia.
Hänen tuontantonsa osoittaa yhteiskunnan ongelmia ja on välillä naturalististakin, mutta kerronta eroaa silti esimerkiksi Maksim Gorkin tuotannosta. Ihmisen kohtalo, kärsimys sekä kysymys hyvästä ja pahasta ovat tärkeitä teemoja esimerkikis romaanissa Prud (Lampi, 1905-1911) sekä novelleissa Serebrjanyje ložki (Hopealusikat, 1906) ja Tšasy (Kello, 1908) ja romaanissa Kärsimyskumppanit (Krestovyje sjostry, 1910).
Perintö

Remizov on vaikuttanut myöhempiin kirjailijoihin, esimerkiksi Isaak Babeliin, Jevgeni Zamjatiniin ja Boris Pilnjakiin. Hänen tuotantoaan julkaistiin Neuvostoliitossa uudelleen vuodesta 1978 lähtien.
Suomennetut teokset

Kärsimyskumppanit (Krestovyje sjostry), suom. K. Kaslin. Hämeenlinna: Karisto 1926
Aiheesta muualla

Kuvia tai muita tiedostoja aiheesta Aleksei Remizov Wikimedia Commonsissa
Aleksei Remizov työpöytänsä ääressä, Karl Bullan valokuva 1911.
Xiamen Gaoqin kansainvälinen lentoasema

Xiamen Gaoqin kansainvälinen lentoasema (kiin. 厦门高崎国际机场, Xiàmén Gāoqí Guójì Jīchǎng) (IATA: XMN, ICAO: ZSAM) on kansainvälinen lentoasema Xiamenissa Fujianin maakunnassa Kaakkois-Kiinassa. Se on XiamenAirin päälentoasema. Vuonna 2017 lentoasema oli Kiinan kahdeksanneksi vilkkain ja Aasian 34:nneksi vilkkain lentoasema. Sinä vuonna lentoaseman läpi kulki 24 485 239 matkustajaa. Lentoasema koostuu kahdesta terminaalista: terminaalit 3 ja 4.
Ykkössanomat

Ykkössanomat oli Nummi-Pusulassa, Sammatissa, Karjalohjalla ja Suomusjärvellä ilmestynyt tilattava paikallislehti. Vuonna 1986 perustetun lehden levikki oli vuonna 2006 kaikkiaan 3580 kappaletta. Ykkössanomat ilmestyi kerran viikossa ja se kuului samaan konserniin Salon Seudun Sanomat -lehden kanssa.
Lehden viimeinen numero ilmestyi 30. joulukuuta 2015. Lehden julkaiseminen lopetettiin kannattamattomuuden vuoksi.
Aiheesta muualla

Lehden kotisivut
Xian Dongmei

| Mitalit | Mitalit | Mitalit |  |
| --- | --- | --- | --- |
|  Xian Dongmei |  Xian Dongmei |  Xian Dongmei |  |
Maa:   Kiina
Naisten judo
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 52 kg |  |
|  Kultaa | Peking 2008 | 52 kg |  |
| Joukkue-MM-kilpailut  | Joukkue-MM-kilpailut  | Joukkue-MM-kilpailut  |  |
|  Kultaa | Peking 2007 |  |  |
Xian Dongmei (kiin. 冼东妹, s. 15. syyskuuta 1975 Sihui, Guangdong) on kiinalainen judoka, kaksinkertainen olympiavoittaja. Hän on saavuttanut kansainväliset menestyksensä alle 52 kg:n sarjassa.
Xian saavutti Aasian mestaruuskilpailuissa pronssia Macaossa 1993 ja hopeaa New Delhissä 1995. Kiinan mestaruuden hän voitti vuonna 2000 ja kultaa Pekingin universiadeissa 2001. Seuraavana vuonna hän oli toinen Aasian kisoissa Busanissa.
Xian voitti helmikuussa 2004 maailmancupin kilpailut Pariisissa ja Hampurissa. Myöhemmin samana vuonna hän sai hopeaa Aasian mestaruuskilpailuissa hävittyään loppuottelussa Etelä-Korean Eun-Hee Leelle. Ateenan olympialaisissa Xian voitti kultaa kukistettuaan finaalissa Japanin Yuki Yokosawan.
Xian kuului marraskuussa 2007 Kiinan joukkueeseen, joka voitti joukkuekilpailun maailmanmestaruuden Pekingissä. Helmikuussa 2008 hän voitti Pariisin ja Budapestin maailmancupin kilpailut. Pekingin olympialaisissa hän saavutti toisen peräkkäisen olympiavoittonsa. Loppuottelussa hän voitti Pohjois-Korean Kum Ae Anin.
Xian Xinghai

Xian Xinghai.
Xian Xinghai (13. kesäkuuta 1905 – 30. lokakuuta 1945) oli kiinalainen säveltäjä.
Xian Xinghai syntyi Macaossa vuonna 1905. Hän aloitti klarinetinsoiton vuonna 1918. Myöhemmin hän opiskeli myös pianon- ja viulunsoittoa. Vuonna 1929 Xian Xinghai siirtyi Pariisiin. Vuodesta 1931 lähtien hän opiskeli Pariisin konservatoriossa sävellystä Vincent d’Indyn ja Paul Dukasin johdolla. Xian Xinghai palasi Kiinaan vuonna 1935. Vuonna 1940 hän kuitenkin muutti Neuvostoliittoon, jossa hän kuoli tuberkuloosiin vuonna 1945.
Xian Xinghai sävelsi yli kolmesataa teosta. Niihin kuuluu muun muassa Keltainenjoki -kantaatti.
Xiangliu

| Xiangliu |
| --- | --- |
 Xiangliu osoitetaan kuvassa nuolella.
Löytäminen
Löytäjät:  Gabor Marton,  Csaba Kiss,  Thomas G. Müller
Löytöaika:  18. syyskuuta 2010
Kiertoradan ominaisuudet
Planeetta:  225088 Gonggong
Keskietäisyys:  15000 km
Eksentrisyys:  ~0,3
Fyysiset ominaisuudet
Läpimitta:  >100? km
Pyörähdysaika:  ? tuntia
Kaasukehän ominaisuudet
Kaasunpaine:  -
Koostumus
-:  
Xiangliu tai (225088) Gonggong I on transneptunisen kohteen Gonggong kuu. Sen löysivät Gabor Marton, Csaba Kiss ja Thomas G. Müller 18. syyskuuta vuonna 2010. Kuun rata on hyvin soikea, e noin 0,3. Eksentrisen radan vuoksi kuun on arvioitu olevan alle 100 kilometrin läpimittainen. Toisen arvion mukaan kuun läpimitta olisi noin 300 km. Xiangliu on nimetty kiinalaisessa mytologiassa Gonggongin palveluksessa olleen käärmehirviön mukaan. Kuun väliaikainen nimi oli S/2010 (225088) 1.
Vólvi (kunta)

| Vólvi Vólvin kunta Βόλβη Δήμος Βόλβης |
| --- | --- |
 Kunnan sijainti
 Vólvi
 Koordinaatit: 40°40′N, 23°37′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Hallinto:  
 – Asutustyyppi:  kunta
 – Kallikrates-koodi:  0703
 – Kuntakeskus:  Stavrós
Pinta-ala:  
 – Kokonaispinta-ala:  782,7 km²
Väkiluku (2011):  23 478
 – Väestötiheys:  30,00 as./km²
Aikavyöhyke:  UTC+2
 – Kesäaika:  UTC+3
 
 www.dimosvolvis.gr 
Infobox OKVirheellinen NIMI-arvo: 
Vólvi (kreik. Βόλβη eli Δήμος Βόλβης, Dímos Vólvis) on Kreikan kunta, joka sijaitsee Thessalonikin alueyksikössä Keski-Makedonian alueella. Kunnan pinta-ala on 782,7 neliökilometriä ja väkiluku 23 478 (vuonna 2011). Kunnan kuntakeskus on Stavrós.
Vólvin kunta sijaitsee noin 50 kilometriä Thessalonikista itään. Se on saanut nimensä Vólvi-järvestä, jonka ympäristön se suurimmaksi osaksi käsittää. Vólvin kunta syntyi, kun Ágios Geórgios, Apollonía, Aréthousa, Egnatía, Mádytos ja Rentína yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Vólvin kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Ágios Geórgios | Asproválta | Asproválta | 2 838 |
| Ágios Geórgios | Vrasná | Néa Vrasná | 2 556 |
| Ágios Geórgios | Vrasná | Paliámpela | 45 |
| Ágios Geórgios | Vrasná | Vrasná | 278 |
Ágios Geórgios: Yhteensä: 5 717
| Apollonía | Melissourgós | Melissourgós | 417 |
| Apollonía | Néa Apollonía | Loutrá Vólvis | 54 |
| Apollonía | Néa Apollonía | Mesopótamo | 17 |
| Apollonía | Néa Apollonía | Néa Apollonía | 1 851 |
| Apollonía | Nikomidinó | Nikomidinó | 519 |
| Apollonía | Peristeróna | Peristeróna | 394 |
| Apollonía | Peristeróna | Plateía | 27 |
| Apollonía | Peristeróna | Spitákia | 21 |
| Apollonía | Stívos | Stívos | 576 |
Apollonía: Yhteensä: 3 876
| Aréthousa | Aréthousa | Aréthousa | 748 |
| Aréthousa | Aréthousa | Lefkoúda | 121 |
| Aréthousa | Filadélfio | Anoixiá | 238 |
| Aréthousa | Filadélfio | Filadélfio | 220 |
| Aréthousa | Filadélfio | Xiropótamos | 350 |
| Aréthousa | Mavroúda | Mavroúda | 375 |
| Aréthousa | Skepastó | Límni | 232 |
| Aréthousa | Skepastó | Skepastó | 322 |
| Aréthousa | Stefaniná | Káto Stefaniná | 19 |
| Aréthousa | Stefaniná | Stefaniná | 362 |
Aréthousa: Yhteensä: 2 987
| Egnatía | Evangelismós | Evangelismós | 474 |
| Egnatía | Nymfópetra | Nymfópetra | 609 |
| Egnatía | Nymfópetra | Vaïochóri | 69 |
| Egnatía | Profítis | Mikrokómi | 61 |
| Egnatía | Profítis | Profítis | 935 |
| Egnatía | Scholári | Scholári | 469 |
Egnatía: Yhteensä: 2 617
| Mádytos | Apollonía | Apollonía | 316 |
| Mádytos | Apollonía | Kokkaloú | 174 |
| Mádytos | Módi | Módi | 349 |
| Mádytos | Néa Mádytos | Néa Mádytos | 1 621 |
Mádytos: Yhteensä: 2 460
| Rentína | Áno Stavrós | Áno Stavrós | 796 |
| Rentína | Stavrós | Stavrós | 3 672 |
| Rentína | Vólvi | Megáli Vólvi | 123 |
| Rentína | Vólvi | Mikrá Vólvi | 555 |
| Rentína | Vólvi | Rentína | 504 |
| Rentína | Vólvi | Vamvakiá | 171 |
Rentína: Yhteensä: 5 821
Yhteensä: 23 478
Aiheesta muualla

Δήμος Βόλβης. Vólvin kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Will Byers

Will Byers on sarjassa Stranger Things esiintyvä hahmo. Häntä näyttelee Noah Schnapp.
Ensimmäisellä kaudella Will katoaa kotiintulomatkallaan, kun ”toisesta” maailmasta Ylösalaismaailmasta tullut hirviö Demogorgon sieppaa hänet. Pian Willin ystävät lähtevät etsimään kaveriaan metsästä, mutta sen sijaan löytävätkin telekinesiaa omaavan tytön Elevenin, joka väittää tietävänsä Willin sijainnin. Teorian mukaan neljännellä kaudella Will on ihastunut Eleveniin, mutta ei uskalla kertoa siitä hänelle, sillä Eleven on Miken kanssa yhdessä.
Xiang-kiina

| Xiang-kiina |
| --- | --- |

Oma nimi:  湘语
Tiedot
Alue:   Kiina Hunan Sichuan Guangxi
Puhujia:  36,6 milj.
Kielitieteellinen luokitus
Kielikunta:  sinotiibetiläiset kielet
Kielikoodit
ISO 639-1:  zh
ISO 639-2:  chi (B) zho (T)
ISO 639-3:  hsn
 Ohje 
Xiang-kiina (湘語 tai 湘语) on yksi merkittävimmistä murteellisista ryhmistä tai kielistä kiinan kielessä. Sitä puhutaan enimmäkseen eteläisessä Kiinassa Hunanin maakunnassa ja joillain alueilla Sichuanin ja Guangxin maakunnissa. Xiang-kiinaa puhui vuonna 2013 noin 36,6 miljoonaa ihmistä.
Yksi tunnetuimpia xiang-kiinan puhujia oli Mao Zedong.
Villeroy & Boch

| Villeroy & Boch |
| --- | --- |

Yritysmuoto:  Osakeyhtiö
ISIN:  DE0007657231
Perustettu:   1748
Tuotteet:  keramiikka-astiat
Kotisivu:  www.villeroy-boch.com
Infobox OKVirheellinen NIMI-arvo: 
Villeroy & Boch on saksalainen keramiikkatuotteita valmistava yritys. Yritys valmistaa kylpyhuonekalusteita, astiastoja, lasistoja, ja aterimia. Pääkonttori ja tehtaat sijaitsevat Mettlachissa, Saksassa.
Historia

Yrityksen perusti alun perin François Boch Ranskassa kolmen poikansa kanssa 1748. Yritys siirtyi myöhemmin Luxemburgiin ja Saksaan.
Villers-Agron-Aiguizy

| Villers-Agron-Aiguizy |
| --- | --- |
 Kylän kirkko
 Villers-Agron-Aiguizy
 Koordinaatit: 49°09′44″N, 03°41′55″E 
Valtio:  Ranska
Alue:  Hauts-de-France
Departementti:  Aisne
Arrondissementti:  Château-Thierry
Hallinto:  
 – Pormestari:  Xavier Ferry
Pinta-ala:  
 – Kokonaispinta-ala:  12,79 km²
Väkiluku (2013):  85
 – Väestötiheys:  6,6 as./km²
Postinumero:  02130
Infobox OKVirheellinen NIMI-arvo: 
Villers-Agron-Aiguizy on kunta Aisnen departementissa Ranskassa. Vuonna 2013 siellä oli arviolta 85 asukasta. Kunnan pinta-ala on 12,79 neliökilometriä.
Aiheesta muualla

Kuvia tai muita tiedostoja aiheesta Villers-Agron-Aiguizy Wikimedia Commonsissa
Wesley Moraes

Wesley Moraes vuonna 2019.
Wesley Moraes Ferreira da Silva (s. 26. marraskuuta 1996 Juiz de Fora) on brasilialainen jalkapalloilija, joka pelaa hyökkääjänä. Hän on pituudeltaan 191-senttimetrinen. Hän edustaa belgialaista Club Bruggea lainalla Englannin Valioliigan Aston Villasta.
Wesley siirtyi kesällä 2015 kotimaastaan slovakialaiseen Trenčínin joukkueeseen, jossa hän pelasi puolen vuoden aikana 18 liigaottelua ja teki niissä kuusi maalia. Mestarien liigan karsinnassa hän teki toisessa osaottelussa Steaua Bukarestia vastaan kaksi maalia, jotka eivät kuitenkaan auttaneet hänen seuraansa jatkoon. Tammikuussa 2016 hän siirtyi belgialaiseen Club Bruggeen, jossa hän pelasi 3,5 vuoden aikana 107 liigaottelua ja teki niissä 32 maalia. Hän voitti Belgian mestaruuden vuonna 2016, jolloin myös hänen entinen seuransa Trenčín voitti Slovakian mestaruuden, ja jälleen vuonna 2018. Belgian supercupin hän voitti 2018. Mestarien liigassa Wesley pelasi kahtena kautena yhteensä 11 ottelua ja teki niissä kaksi maalia, molemmat syksyllä 2018 Monacoa vastaan. Kesällä 2019 hän siirtyi englantilaisseura Aston Villaan. Hän teki ensimmäisen kauden 21 valioliigaottelussaan viisi maalia. Tammikuussa hän loukkaantui ja joutui jäämään pitkäksi aikaa syrjään kentiltä. Hän palasi kentille huhtikuun 2021 lopulla ja pelasi kauden aikana vielä kolme valioliigaottelua ja seuraavan kauden alussa yhden. Elokuussa 2021 hän palasi kauden 2021–2022 loppuun kestävällä lainasopimuksella Club Bruggeen.
Wesley pelasi Brasilian maajoukkueessa ensimmäisen kerran marraskuussa 2019, kun hän pääsi ystävyysottelussa Argentiinaa vastaan vaihtopelaajana loppuminuuteiksi kentälle.
Will Champion

| Will Champion |
| --- | --- |

Henkilötiedot
Syntynyt: 31. heinäkuuta 1978 (ikä 46) Southampton, Englanti
Ammatti:  muusikko
Muusikko
Aktiivisena:  1995–
Tyylilajit:  vaihtoehtorock, rock, poprock
Soittimet:  rummut, laulu, perkussiot, kellopeli, kitara, basso, banjo, piano, kosketinsoitin
Yhtyeet:  Coldplay
 Nimikirjoitus
  [ Muokkaa Wikidatassa ] [ ohje ]  
William "Will" Champion (s. 31. heinäkuuta 1978 Southampton, Englanti) on brittiyhtye Coldplayn rumpali.
Champion syntyi Southamptonissa, Englannin Hampshiressa. Hänen molemmat vanhempansa ovat opettajia, ja hänen isänsä Timothy Champion toimii Southamptonin yliopistossa arkeologian professorina. Vanhempiensa ansiosta hän kiinnostui musiikista jo varhain. Varhaisia musiikillisia vaikutteita hänelle olivat Tom Waits sekä irlantilainen folkmusiikki. Champion kasvoi soittaen kitaraa, mutta soitti ajan mittaan myös pianoa, bassokitaraa ja tinapilliä. Ennen Coldplayn perustamista hän soitti yhtyeessä nimeltä Fat Hamster.
Champion opiskeli antropologiaa University College Londonissa, jossa hän tapasi tulevat yhtyetoverinsa, joiden kanssa perusti Coldplayn. Tuolloin hänellä ei kuitenkaan ollut vielä lainkaan kokemusta rumpujensoitosta. Hän kuitenkin oppi soittamaan nopeasti ja vakiinnutti paikkansa yhtyeen täysvaltaisena jäsenenä.
Syksyllä 2004 Champion ja Coldplayn basisti Guy Berryman vierailivat A-han kosketinsoittaja Magne Furuholmenin ensimmäisellä sooloalbumilla, Past Perfect Future Tensellä.
Will oli ensimmäinen Coldplayn avioliittoon astunut jäsen. Hän avioitui vuonna 2003 opettaja Marianne Darkin kanssa. Heidän ensimmäinen lapsensa, tytär, syntyi huhtikuussa 2006.
Will on myös esiintynyt rumpalina Game of Thrones -sarjan kuuluisassa kohtauksessa nimeltä "The Red Wedding".
Venäjän koripallon superliiga-kausi 2007–2008

Kausi 2007–2008 oli 17. kausi, jolloin pelattiin Venäjän koripallon superliigan mestaruudesta. Teemu Rannikko oli kauden aikana ainoa suomalainen, joka pelasi sarjaa. Hänen joukkueensa oli Himki BK. Kauden voitti CSKA Moskova.
Sarjataulukko

| --- | --- |
Värien selitykset
    : Pudotuspeleihin
    : Liigakarsinta
| # | Joukkue | Ottelut | Voitot | Tappiot | Korit | Pisteet |
| --- | --- | --- | --- | --- | --- | --- |
| 1 | PBK TsSKA Moskova | 24 | 23 | 1 | 2174 - 1577 | 47 |
| 2 | Himki BK | 24 | 22 | 2 | 2092 - 1698 | 46 |
| 3 | UNIKS Kazan | 24 | 17 | 7 | 1962 - 1752 | 41 |
| 4 | Triumf Ljubertsy | 24 | 16 | 8 | 2049 - 1794 | 40 |
| 5 | MBK Dynamo Moskova | 24 | 15 | 9 | 1992 - 1834 | 39 |
| 6 | Ural Great | 24 | 12 | 12 | 1885 - 1880 | 36 |
| 7 | Lokomotiv Rostov | 24 | 12 | 12 | 1881 - 1881 | 36 |
| 8 | Spartak Primorje | 24 | 11 | 13 | 1880 - 1905 | 35 |
| 9 | TsSK VSS Samara | 24 | 10 | 14 | 1855 - 2018 | 34 |
| 10 | Universitet Jugra | 24 | 6 | 18 | 1870 - 2121 | 30 |
| 11 | BK Spartak Pietari | 24 | 5 | 19 | 1785 - 2088 | 29 |
| 12 | Sibirtelecom Lokomotiv  | 24 | 4 | 20 | 1815 - 2269 | 28 |
| 13 | Enisei | 24 | 3 | 21 | 1770 - 2193 | 27 |